《春寒叹》
宋代·萧立之

一月春寒缩牛马，束桂薪刍不当价。
去年霜早谷蕃熟，雨烂秧青我日晒。
深山处处人夷齐，锄荒饭蕨填朝饥。
干戈满地此乐土，不谓乃有凶荒时。
今年有田谁力种，恃牛为命牛亦冻。
君不见邻翁八十不得死，昨夜哭牛如哭子。

作者简介：萧立之（一二○三～？）（生年据本集卷下《壬午元日试笔……》“年似渭滨人样子”、“记前壬午甫能冠”推定），原名立等，字斯立，号冰崖，宁都（今属江西）人。理宗淳祐十年（一二五○）进士。历知南城县，南昌推官，通判辰州。宋亡归隐。有《冰崖诗集》二十六卷，已佚。明弘治十八年九世孙敏辑刊《冰崖公诗拾遗》三卷。事见本集末附萧敏《识后》，明嘉靖《赣州府志》卷九有传。　萧立之诗，以《四部丛刊》影印明弘治十八年刻本为底本。新辑集外诗附于卷末。